31975R0901
L 106/19
JURNALUL OFÍCIAL AL UNIUNII EUROPENE
REGULAMENTUL (CEE) NR. 901/75 AL CONSILIULUI
din 18 martie 1975
privind încheierea protocolului suplimentar la acordul adițional privind valabilitatea Acordului dintre Comunitatea Economică Europeană și Confederația Elvețiană pentru Principatul Liechtenstein
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 113,
având în vedere recomandarea Comisiei,
întrucât, ca urmare a neaderării Norvegiei la Comunitățile Europene, este necesară încheierea protocolului suplimentar la acordul adițional privind valabilitatea Acordului dintre Comunitatea Economică Europeană și Confederația Elvețiană pentru Principatul Liechtenstein,
ADOPTĂ PREZENTUL REGULAMENT:
Articolul 1
În numele Comunității, se încheie protocolul suplimentar la acordul adițional privind valabilitatea Acordului dintre Comunitatea Economică Europeană și Confederația Elvețiană pentru Principatul Liechtenstein.
Textul protocolului este inclus în anexă.
Articolul 2
Președintele Consiliului este autorizat să numească persoana împuternicită să semneze protocolul prevăzut la articolul 1 și să îi confere competențele necesare privind obligațiile asumate de Comunitate (1).
Articolul 3
Prezentul regulament intră în vigoare la 1 mai 1975.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 martie 1975.